11. รายการระหว่างกัน

บริษัท มีการให้เงินกู้ยืมแก่ บริษัท เยนเนอรัล บิสซิเนส เซนเตอร์ จำกัด ซึ่งเป็นบริษัทร่วม
โดยรายการระหว่างกันดังกล่าวเป็นรายการที่เกี่ยวโยงกัน
ตามประกาศตลาดหลักทรัพย์แห่งประเทศไทย เรื่อง หลักเกณฑ์ วิธีการ
และการเปิดเผยรายการที่เกี่ยวโยงกันของบริษัทจดทะเบียน โดยมีรายละเอียดดังนี้

ผู้ให้กู้ บริษัท นิธิ เวนเจอร์ คอร์ปอเรชั่น จำกัด (มหาชน) - บริษัทจดทะเบียน

ผู้กู้ บริษัท เยนเนอรัล บิสซิเนส เซนเตอร์ จำกัด - บริษัทร่วม

มูลค่ารายการ ภายในวงเงิน 30.0 ล้านบาท ตามมติที่ประชุมสามัญผู้ถือหุ้นประจำปี 2541

ลักษณะรายการ เป็นการให้ความช่วยเหลือทางการเงินในการดำเนินงานปกติ
แต่ไม่ได้เป็นไปตามเงื่อนไข การค้าโดยทั่วไป โดยมีมูลค่าของรายการมากกว่า 10,000,000 บาท
และมากกว่าร้อยละ 3 มูลค่าทางบัญชีของสินทรัพย์ที่มีตัวตนสุทธิตามบริษัทจดทะเบียน

รายละเอียดของนิติบุคคลที่มีการทำรายการระหว่างกัน

ชื่อ บริษัท เยนเนอรัล บิสซิเนส เซนเตอร์ จำกัด - บริษัทร่วม

ที่ตั้ง อาคารธนิยะพลาซ่า ชั้น 21 ถนนสีลม กรุงเทพฯ

ประเภทกิจการ ผู้ร่วมการงานกับองค์กรของรัฐ เพื่อดำเนินธุรกิจการเกษตร

ทุนจดทะเบียน 15,000,000 บาท (สิบห้าล้านบาทถ้วน)

ผู้ถือหุ้นใหญ่ บมจ. นิธิ เวนเจอร์ คอร์ปอเรชั่น ร้อยละ 47.67

นายถกล อานมณี ร้อยละ 39.67

กรรมการ นายมนตรี สันติวงศ์

นายเอกภพ เสตะพันธุ

นายโรจน์ บุรุษรัตนพันธุ์

นายจารึก ปรมานนท์

นางทัศนี ลาภประเสริฐ

รายการระหว่างกันคงค้าง ณ สิ้นสุด 31 ธันวาคม 2543

-   มียอดเงินให้กู้ 16.11 ล้านบาท โดยบริษัทได้มีการตั้งสำรองค่าเผื่อหนี้สงสัยจะสูญจำนวน 10
    ล้านบาท

ความเห็นของกรรมการ / ผู้ชำนาญการอิสระถึงความสมเหตุสมผลของรายการ

-   ไม่มี

ความเห็นของกรรมการอิสระเกี่ยวกับการปฏิบัติตามข้อผูกพันที่ระบุไว้

-   ไม่มี

รายการระหว่างกันระหว่างกรรมการของบริษัทย่อยกับบริษัทและบริษัทย่อย

ผู้ที่เกี่ยวข้อง บริษัท ชิปเป้อส์ จำกัด ดำเนินการโดย นายสุทิน ลิมโปดม ซึ่งเป็นกรรมการของ
บริษัท ริเวอร์แคว อินเตอร์เนชั่นแนล อุตสาหกรรมอาหาร จำกัด

ลักษณะของรายการ ริเวอร์แควได้แต่งตั้งบริษัท ชิปเป้อส์ จำกัด
ให้เป็นผู้บริหารการจำหน่ายสินค้าที่ส่งออกของบริษัท
โดยมีการคิดค่าการขายเป็นอัตราต่อตู้คอนเทนเนอร์หักด้วยค่าใช้จ่ายที่เกิดขึ้นตามรายการที่ตกลงกันและริเวอร์แควได้แต่งตั้งให้คุณสุทิน
ลิมโปดม เป็นกรรมการของริเวอร์แควในลำดับต่อมา
ทั้งนี้เพื่อให้มีการทำงานที่เป็นทีมบริหารเดียวกัน
ปัจจุบันบริษัทอยู่ระหว่างการพิจารณาปรับปรุงเงื่อนไขในสัญญาตัวแทนการบริหารการจำหน่ายสินค้าต่างประเทศกับบริษัท
ชิปเป้อส์ จำกัด

ค่าการขาย บริษัท นิธิ เวนเจอร์ คอร์ปอเรชั่น จำกัด (มหาชน)

2542. 3.81 ล้านบาท

2543. ไม่มีค่าการขายคิดกับบริษัท
      เพราะบริษัทได้โอนธุรกรรมเกี่ยวกับธุรกิจเกษตรทั้งหมดให้ดำเนินการโดยริเวอร์แควแห่งเดียว

บริษัท ริเวอร์แคว อินเตอร์เนชั่ลแนล อุตสาหกรรมอาหาร จำกัด

2542. 1.01 ล้านบาท

2543. 4.22 ล้านบาท

หมายเหตุ ค่าการขายที่จ่ายให้ดังกล่าว ทางบริษัท ชิปเป้อส์
จำกัดเป็นผู้รับภาระค่าตอบแทนให้กับผู้ปฏิบัติงานของบริษัท ชิปเป้อส์ จำกัด 2-3
ท่านที่ส่งมาทำงานเต็มเวลากับริเวอร์แคว
ตลอดจนค่าใช้จ่ายเดินทางไปต่างประเทศเพื่อปฏิบัติภาระกิจตามสัญญา

มาตรการการอนุมัติการทำรายการระหว่างกัน

บริษัทจะปฎิบัติตามประกาศตลาดหลักทรัพย์แห่งประเทศไทย เรื่องหลักเกณฑ์ วิธีการ
และการเปิดเผยเกี่ยวกับการได้มาหรือจำหน่ายไป ซึ่งทรัพย์สินของบริษัทจดทะเบียน และ
เรื่องหลักเกณฑ์ วิธีการ และการเปิดเผยรายการที่เกี่ยวโยงกันของบริษัทจดทะเบียน
โดยการพิจารณาในระดับคณะกรรมการจะมีคณะกรรมการอิสระและคณะกรรมการตรวจสอบ
เข้าร่วมในการให้ความเห็นในรายการดังกล่าว ว่าสมเหตุสมผลหรือไม่
และในกรณีที่ผู้บริหารมีส่วนเกี่ยวข้อง ผู้บริหารดังกล่าวไม่มีสิทธิออกเสียงในมติดังกล่าว
ถ้ารายการดังกล่าวมีขนาดใหญ่ตามระเบียบของตลาดหลักทรัพย์
บริษัทจะนำเสนอมติคณะกรรมการให้ทางผู้ถือหุ้นพิจารณา
โดยบริษัทจะดำเนินการให้ที่ปรึกษาทางการเงินให้ความเห็นเกี่ยวกับความยุติธรรมและความสมเหตุสมผลในการทำรายการดังกล่าว
และจะแจ้งไว้ในหนังสือเชิญประชุมถึงรายชื่อผู้ที่มีส่วนได้เสียที่ไม่มีสิทธิในการออกเสียงอนุมัติมติดังกล่าว

นโยบายการทำรายการระหว่างกันในอนาคต

บริษัทมีนโนบายการจัดการซื้อขายกันในระหว่างกลุ่มเป็นไปในลักษณะของการค้าปกติ
ในกรณีที่มีโครงสร้างบางส่วนอาจมีโอกาสเกิดรายการระหว่างกันนั้น
บริษัทจะดำเนินการให้เป็นไปตามกฎระเบียบของตลาดหลักทรัพย์แห่งประเทศไทย
ก่อนที่จะดำเนินการทำรายการ